दर्दनाक यौन अनुभवों से गुजरीं, अब सक्सेसफुल एक्ट्रेस; मॉडल और बिजनेसवुमन
अमेरिकी मॉडल, एक्ट्रेस और बिजनेसवुमन पेरिस हिल्टन को कौन नहीं जानता। हाल ही में उन्होंने अपनी जिंदगी से जुड़ा हैरान करने वाला खुलासा किया है।
अमेरिकी मॉडल, एक्ट्रेस और बिजनेसवुमन पेरिस हिल्टन को कौन नहीं जानता। हाल ही में उन्होंने अपनी जिंदगी से जुड़ा हैरान करने वाला खुलासा किया है। पेरिस हिल्टन ने माना कि अपने पति कार्टर रेउम से मुलाकात से पहले उन्होंने खुद अपनी सेक्शुअलटी पर सवाल उठाया था। इसकी वजह एक्ट्रेस ने अपने साथ होने वाले यौन शोषण को बताया।
दर्दनाक यौन अनुभवों से गुजरी, खुद को मान लिया अलैंगिक
एक इंटरव्यू में हिल्टन ने अपनी सेक्शुअलटी पर बात की। उन्होंने कहा कि जब वह 20 वर्ष की थीं तो खुद को असेक्शुअल समझती थीं। उस दौरान उन्होंने अबॉर्शन भी कराया था। वह आगे कहती हैं कि जिस तरह के दर्दनाक यौन अनुभवों से वह गुजरीं, उसकी वजह से उनके मन में ऐसे विचार आए।
पेरिस हिल्टन ने कहा कि उनके इस डर की वजह से उनके तमाम रिलेशनशिप सफल नहीं हो सके। वहीं, उनके पिछले रिलेशन के दौरान मिले सेक्शुअल एक्सपीरियंस ने उनके इस डर में और ज्यादा इजाफा किया।
बेझिझक बात करने में पीछे नहीं रहीं पेरिस, बनी डॉक्यूमेंट्री; अब किताब में भी करेंगी जिक्र
इससे पहले पेरिस हिल्टन ने वर्ष 2020 में आई अपनी डॉक्यूमेंट्री 'दिस इज पेरिस' में भी अपने साथ बचपन में हुए दुर्व्यवहार पर खुलकर बात की थी। हिल्टन ने यह दावा किया था कि उनके साथ यह बुरा अनुभव उन बोर्डिंग और मिडिल स्कूलों में हुआ था, जहां किशोरों को सुधारने का दावा किया जाता है। पेरिस हिल्टन ने अपनी आगामी किताब 'पेरिस: द मेमॉयर' में भी अपने साथ हुए यौन शोषण का जिक्र किया है।
खबर में आगे बढ़ने से पहले इस पोल के जरिए अपनी राय बताते चलें
सेक्स टेप लीक होना बुरा अनुभव, पति ने बदल दी जिंदगी
इतना ही नहीं, वर्ष 2004 में उनकी मर्जी के खिलाफ उनका एक सेक्स टेप रिलीज किया। इस बुरे अनुभव से भी वह गुजरीं। हिल्टन का कहना है कि जब से उनके पति कार्टर उनकी जिंदगी में आए हैं, उनकी जिदंगी बदल गई है।
पेरिस का कहना है 'कार्टर के मिलने के बाद पता चला कि मैं ऐसी नहीं हूं। अब मैं अपने पति के साथ अपनी जिंदगी एंजॉय कर रही हूं।' पेरिस और कार्टर की शादी नवंबर 2021 में हुई और इस साल जनवरी में दोनों सरोगेसी से माता-पिता बने हैं।
कानूनी तौर पर अमेरिका में अबॉर्शन था बैन, अब कुछ राज्यों में लीगल 
पेरिस हिल्टन ने अबॉर्शन तब कराया था जब वहां इस पर पाबंदी थी। पिछले साल जून में अमेरिकी सुप्रीम कोर्ट ने अबॉर्शन बैन को कानूनी तौर पर मंजूरी दे दी थी।
हालांकि इस फैसले के बाद 50 साल पुराने 'रो बनाम वेड' मामले में फैसले के खिलाफ लोगों ने सड़कों पर उतर विरोध किया था जिसके बाद अमेरिकी राष्ट्रपति जो बाइडेन को कहना पड़ा था कि अबॉर्शन क्लाइंट और डॉक्टर के बीच का मामला है। 31 जनवरी 2023 तक अमेरिका के कुल 50 प्रांतों में से 13 प्रांत कानूनी तौर पर अबॉर्शन को बैन कर चुके हैं।